ไทยดับรายแรก หลังฉีดวัคซีนโควิด “สธ.” คาดสาเหตุโรคประจำตัว แถลงด่วน 11 โมงวันนี้!
“สธ.” พบผู้เสียชีวิตหลังฉีดวัคซีนโควิด รายแรกของไทย คาดสาเหตุโรคประจำตัว เตรียมแถลงด่วน 11 โมงวันนี้! 
“สธ.” พบผู้เสียชีวิตหลังฉีดวัคซีนโควิด รายแรกของไทย คาดสาเหตุโรคประจำตัว เตรียมแถลงด่วน 11 โมงวันนี้!
26 มี.ค. 2564

นพ.โสภณ เอี่ยมศิริถาวร รองอธิบดีกรมควบคุมโรค กระทรวงสาธารณสุข  (สธ.) กล่าวว่า กรมควบคุมโรคได้รับรายงานว่ามีผู้เสียชีวิต 1 รายหลังฉีดวัคซีนป้องกันโควิด และอีก 2 รายมีผลข้างเคียง โดยอยู่ระหว่างการรวบรวมข้อมูล แต่เบื้องต้นเชื่อว่ารายที่เสียชีวิตไม่ได้มีสาเหตุมาจากตัววัคซีน แต่น่าจะมาจากโรคประจำตัว คือเส้นเลือดในท้องโป่งพองแตกและเสียชีวิต โดยจะนำเสนอข้อมูลต่าง ๆ เข้าสู่ที่ประชุมคณะกรรมการสอบสวนข้อเท็จจริงสอบสวนต่อไป
ด้านนายอนุทิน ชาญวีรกูล รองนายกรัฐมนตรี และรมว.สาธารณสุข กล่าวว่า คณะแพทย์วินิจฉัยตรงกันว่าการเสียชีวิตไม่ได้มีสาเหตุมาจากวัคซีน แต่เพราะมีปัญหาเรื่องหลอดเลือดอยู่แล้วและอาจมาบรรจบกับที่มาฉีดวัคซีนจึงเกิดเหตุการณ์ขึ้น
อย่างไรก็ตาม ทางกระทรวงสาธารณสุข โดยแพทย์ผู้เชี่ยวชาญและนักวิชาการ เตรียมแถลงข่าวเกี่ยวกับกรณีดังกล่าวในวันนี้ (26 มี.ค.64) เวลา 11.00 น.